Oma vastutust süütu inmolendi tahtlikus tapmises osalemise  eest kannanvad ka abikaasad, partnerid ja lähedased inimesed, kes oma hoolimatusega, surve avaldamisega või nõuannetega suunavad ema sooritama aborti. Niisamuti vastutavad arstid ja teised meditsiinitöötajad, kes abordi otseselt läbi viivad, selle läbiviimisel abistavad, selle sooritamiseks nõu annavad, või muul viisil otseselt osalevad kas tegude või tahtega abordi tegemisel. Lisaks lasub vastutus süütute inimeste tapmisele kaasaaitamises seadusettepanekute tegijatel, seaduste väljatöötajatel ja  seadusandjatel ning elluviijatel, kes osalevad aborte võimaldavate seaduste kehtestamisel. Sellistel seadustel puudub igasugune siduv jõud kuivõrd need on vastuolus loomuliku seaduse ja iga inimese võõrandamatute loomupäraste õigustega. Ning lõpuks lasub vastutus ka abordimentaliteeti kandvate ideoloogiate väljatöötajatel ja levitajatel, sh. ajakirjanikel ja teistel massikommunikatsioonivahendite töötajatel, kes kas aktiivselt või oma passiivsuse tõttu võimaldavad nende ideoloogiate kaudu rahva manipuleerimist ning  moraalse tõe väärastamist. Nende ideoloogiate baasiks on sageli mõjuvõimsad rahvusvahelised organisatsioonid, kellel on ka mitmete riikide toetus.